Държавен вестник, бр. 41, 2017 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  41
Приложение № 2
към т. 3 
Изисквания за наличие на минимални управ­
ленски и финансови възможности
Кандидатът търговец, съответно обединени­
ето кандидат, да притежава необходимите за 
извършване на дейностите по проучване мини­
мални управленски и финансови възможности, 
както следва:
1. Минимални управленски възможности – ку­
мулативното изпълнение на следните условия: 
1.1. кандидатът, а когато същият е обединение –  
всеки един от участниците в него, да представи 
препоръки от бизнес партньори (оригинали), 
които да удостоверяват техните управленски 
възможности; 
1.2. кандидатът да разполага с основен екс­
пертен състав, който задължително да включва 
един геологопроучвател и един минен инженер, 
всеки с трудов стаж по специалността минимум 
3 години. 
По т. 1.2 кандидатът може да представи дока­
зателства за управленски възможности за други 
физически или юридически лица, при условие 
че декларира, че ще използва ресурсите им при 
изпълнение на проекта и представи декларация от 
третото лице, че ще предостави на разположение 
на кандидата възможностите си за изпълнение 
на дейностите по проучване на строителни ма­
териали в площ „Лозен“. В случай че използва 
ресурсите на други физически или юридически 
лица, същите представят декларация за липса на 
обстоятелствата по чл. 2 ЗИФОДРЮПДРКТЛТДС 
във връзка с § 1 от допълнителните разпоредби 
или доказателства за наличие на обстоятелства 
по чл. 4 ЗИФОДРЮПДРКТЛТДС. 
2. Минимални финансови възможности – кан­
дидатът да отговаря на едно от следните изис­
квания:
2.1. кандидатът търговец или поне един от 
участниците в обединението кандидат да е ре­
ализирал нетни приходи от продажби общо за 
последните 3 финансови години в зависимост 
от датата, на която е учреден, не по-малко от 
100 000 лв.; когато кандидатът е обединение, ко­
ето не е юридическо лице, изискването по тази 
точка се прилага към обединението като цяло;
или
2.2. кандидатът, а когато същият е обедине­
ние – поне един от участниците в него, да пред­
стави оригинал на препоръка от банкова или друга 
финансова институция, че същият разполага с 
необходимите финансови средства за изпълнение 
на ангажиментите по договора за проучване на 
строителни материали в площ „Лозен“; 
или 
2.3. кандидатът, а когато същият е обеди­
нение – поне един от участниците в него, да 
представи писмо-намерение от банкова или 
друга финансова институция, че ще му бъдат 
предоставени необходимите финансови ресурси 
за изпълнение на дейностите по проучване на 
строителни материали в площ „Лозен“.
По т. 2 кандидатът може да използва финансо­
вите ресурси на друго физическо или юридическо 
лице – търговец, при изпълнение на проекта за 
проучване, при условие че докаже, че ще има 
на свое разположение тези ресурси. В случай че 
кандидатът ползва ресурсите на друго физическо 
или юридическо лице, същото следва да пред­
стави декларация за липса на обстоятелствата 
по чл. 2 ЗИФОДРЮПДРКТЛТДС във връзка с 
§ 1 от допълнителните разпоредби или доказа­
телства за наличие на обстоятелства по чл. 4 
ЗИФОДРЮПДРКТЛТДС.
3674
МИНИСТЕРСТВО
НА КУЛТУРАТА
ЗАПОВЕД № РД-9Р-44
от 22 декември 2016 г.
На основание чл. 14, ал. 1, т. 2, чл. 65, ал. 1, т. 2 
и чл. 69, ал. 1 от Закона за културното наследство 
(ЗКН), предложение на директора на НИНКН 
с вх. № 33-00-411 от 11.10.2016 г., становище на 
Специализирания експертен съвет по чл. 64, 
ал. 2 ЗКН, отразено в т. 3 на протокол № 61 от 
20.10.2016 г., назначен със Заповед № РД-09-32 
от 21.01.2015 г., изменена със Заповед № РД-09-
173 от 24.03.2015 г. и Заповед № РД-09-388 от 
20.06.2016 г. на министъра на културата, писмо с 
вх. № 33-00-452 от 6.12.2016 г. на Министерството 
на регионалното развитие и благоустройството, 
нареждам:
1. Променям статута в частта режими за опаз­
ване на обект „Аул на кан Омуртаг“, разположен 
в землищата на с. Хан Крум и с. Троица, община 
Велики Преслав, област Шумен, с класификация 
на археологическа групова недвижима културна 
ценност и с категория „национално значение“ 
(ДВ, бр. 46 от 1970 г.), както следва:
1.1. Определям режими за опазване на недви­
жимата културна ценност, както следва:
1.1.1. Териториален обхват на недвижимата 
културна ценност:
1.1.1.1. Граници на недвижимата културна 
ценност:
– от юг – по южните граници на поземлен 
имот (ПИ) 000077 от землището на с. Хан Крум 
с ЕКАТТЕ 78210 и ПИ 000229 от землището на 
с. Троица с ЕКАТТЕ 73170;
– от север – по северната граница на ПИ 000227 
от землището на с. Троица с ЕКАТТЕ 73170, ПИ 
016007 и част от ПИ 000078 от землището на 
с. Хан Крум с ЕКАТТЕ 78210;
– от изток – по източните граници на ПИ 
000078 и ПИ 000077 от землището на с. Хан Крум 
с ЕКАТТЕ 78210;
– от запад – по западните граници на ПИ 
000229 и ПИ 000227 от землището на с. Троица 
с ЕКАТТЕ 73170.
1.1.1.2. Териториалният обхват, описан в 
посочените в т. 1.1.1.1 граници на недвижима­
та културна ценност, включва имоти с номера 
ПИ 000227, ПИ 000228 и ПИ 000229 по КВС на 
с. Троица с ЕКАТТЕ 73170 и имоти с номера ПИ 
000078, ПИ 016007 и ПИ 000077 по КВС на с. Хан 
Крум с ЕКАТТЕ 78210, с обща площ 255,969 дка. 
1.1.1.3. Граници на охранителната зона на 
недвижимата културна ценност: